## Pravilnik o načinu vođenja evidencija i izdavanja potvrda o primitku članarina i dobrovoljnih priloga (donacija)

### NN 26/2007 (12.3.2007.), Pravilnik o načinu vođenja evidencija i izdavanja potvrda o primitku članarina i dobrovoljnih priloga (donacija)

# MINISTARSTVO FINANCIJA

**952**

Na temelju članka 27. stavka 1. Zakona o financiranju
političkih stranaka, nezavisnih lista i kandidata (»Narodne novine«, broj 1/07)
donosim

## PRAVILNIK

### O NAČINU VOĐENJA EVIDENCIJA I IZDAVANJA POTVRDA O PRIMITKU ČLANARINA I DOBROVOLJNIH PRILOGA (DONACIJA)

1. OPĆA ODREDBA

Članak 1.

Ovim se Pravilnikom propisuje način vođenja evidencija i
izdavanja potvrda o primitku članarina političkih stranaka, način vođenja
evidencija i izdavanja potvrda o primitku dobrovoljnih priloga (donacija)
političkih stranaka, nezavisnih lista i kandidata te se propisuju obrasci
evidencija i potvrda o primitku članarina i dobrovoljnih priloga (donacija)
političkih stranaka, nezavisnih lista i kandidata.

2. OBVEZA VOĐENJA EVIDENCIJA I IZDAVANJA POTVRDA

Članak 2.

(1) Politička stranka dužna je, prema članku 3. stavku 4.
Zakona o financiranju političkih stranaka, nezavisnih lista i kandidata (dalje u
tekstu: Zakon), voditi evidencije o primitku članarina i dobrovoljnih priloga
(donacija) te izdavati potvrde o primitku članarina i dobrovoljnih priloga
(donacija).
(2) Nezavisne liste i kandidati dužni su, prema članku 26. stavku 1. Zakona
voditi evidencije o primitku dobrovoljnih priloga (donacija) te izdavati potvrde
o primitku dobrovoljnih priloga (donacija).

3. EVIDENCIJE O PRIMITKU ČLANARINA

Članak 3.

(1) Politička stranka dužna je voditi Evidenciju o primitku
članarina – Obrazac »E – M« u svakom mjesecu kalendarske godine.
(2) Politička stranka dužna je s danom 31. prosincem sastaviti Evidenciju o
primitku članarina – Obrazac »E – G« u kalendarskoj godini, a na temelju
podataka iz Obrasca »E – M« iz stavka 1. ovoga članka. Politička stranka dužna
je Evidenciju o primitku članarina – Obrazac »E – G« sastaviti najkasnije u roku
od trideset (30) dana od isteka kalendarske godine za koju se Evidencija
sastavlja.
(3) Članarinom u smislu članka 3. stavka 1. Zakona i stavaka 1. i 2. ovoga
članka smatra se redoviti novčani iznos što ga član političke stranke plaća na
način i pod uvjetima utvrđenim statutom ili drugim aktom političke stranke.
(4) Evidencija o primitku članarina – Obrazac »E – M« iz stavka 1. ovoga članka
jest evidencija o dnevnim i ukupnim primicima članarina iz stavka 3. ovoga
članka koje politička stranka primi u jednom mjesecu kalendarske godine za koju
se vodi Evidencija.
(5) U Evidenciju o primitku članarina – Obrazac »E – M«, osim općih podataka o
nazivu političke stranke, mjestu sjedišta/adresi političke stranke, matičnom
broju političke stranke i mjesecu u godini za koju se Evidencija vodi,
kronološkim se slijedom unose podaci o svim primljenim članarinama političke
stranke u tom mjesecu kako slijedi:
1. redni broj (stupac 1),
2. ime i prezime člana političke stranke uplatitelja članarine (stupac 2),
3. adresa prebivališta ili uobičajenog boravišta člana političke stranke
uplatitelja članarine (mjesto, ulica i kućni broj) – stupac 3,
4. nadnevak uplate članarine (stupac 4),
5. iznos u gotovu novcu uplaćene članarine u kunama i lipama (stupac 5),
6. iznos na žiroračun uplaćene članarine u kunama i lipama (stupac 6),
7. napomene (stupac 7).
(6) U Evidenciji o primitku članarina – Obrascu »E – M«, podaci o iznosima
primljenih članarina na kraju mjeseca moraju se zbrojiti zbog unosa mjesečnog
podatka u Obrazac »E – G« iz stavka 2. ovoga članka.
(7) U Evidenciju o primitku članarina – Obrazac »E – G«, osim općih podataka o
nazivu političke stranke, mjestu sjedišta/adresi političke stranke, matičnom
broju političke stranke i godini za koju se Evidencija sastavlja, kronološkim se
slijedom unose podaci o svim primljenim članarinama političke stranke u toj
godini, i to u ukupnom iznosu za svaki mjesec godine za koju se evidencija
sastavlja i u ukupnom godišnjem iznosu kao zbroj mjesečnih iznosa, a prema
podacima iz Obrazaca »E – M«. Podaci se unose kako slijedi:
1. redni broj (stupac 1),
2. mjesec primitka članarina (stupac 2),
3. ukupni iznos u mjesecu uplaćenih članarina u gotovu novcu (u kunama i lipama)
– stupac 3,
4. ukupni iznos u mjesecu uplaćenih članarina na žiroračun (u kunama i lipama) –
stupac 4,
5. napomene (stupac 5).
(8) Evidencije o primitku članarina – Obrazac »E – M« iz stavka 1. ovoga članka
i Obrazac »E – G« iz stavka 2. ovoga članka ovjerava pečatom i potpisom
odgovorna osoba političke stranke.
(9) Evidencije o primitku članarina – Obrazac »E – M« iz stavka 1. ovoga članka
i Obrazac »E – G« iz stavka 2. ovoga članka, sastavni su dio ovoga Pravilnika.

4. EVIDENCIJE O PRIMITKU DOBROVOLJNIH PRILOGA (DONACIJA)

Članak 4.

(1) Politička stranka, nezavisna lista i kandidat dužni su
voditi evidencije o primitku dobrovoljnih priloga (donacija) u svakom mjesecu
kalendarske godine.
(2) Dobrovoljnim prilozima (donacijama) u smislu članka 3. stavka 2. Zakona i
stavka 1. ovoga članka smatraju se povremene ili redovite uplate kojima fizičke
ili pravne osobe dobrovoljno daju novac političkoj stranci u iznosu većem od
iznosa članarine, kao i pružanje usluga ili davanje proizvoda političkoj stranci
bez naplate.
(3) Politička stranka, nezavisna lista i kandidat dužni su voditi evidencije iz
stavka 1. ovoga članka i to:
1. Evidenciju o primitku dobrovoljnih priloga (donacija) u novcu od fizičkih
osoba – Obrazac »ED – Mf«
2. Evidenciju o primitku dobrovoljnih priloga (donacija) u novcu od pravnih
osoba – Obrazac »ED – Mp«
3. Evidenciju o primitku dobrovoljnih priloga (donacija) u obliku proizvoda ili
usluga od fizičkih osoba – Obrazac »EDN – Mf«
4. Evidenciju o primitku dobrovoljnih priloga (donacija) u obliku proizvoda ili
usluga od pravnih osoba – Obrazac »EDN – Mp«.
(4) Politička stranka, nezavisna lista i kandidat dužni su s danom 31. prosincem
sastaviti Evidenciju o primitku dobrovoljnih priloga (donacija) – Obrazac »ED –
G« u kalendarskoj godini, a na temelju podataka iz obrazaca iz stavka 3. ovoga
članka. Politička stranka, nezavisna lista i kandidat dužni su Evidenciju o
primitku dobrovoljnih priloga (donacija) – Obrazac »ED – G« sastaviti najkasnije
u roku od trideset (30) dana od isteka kalendarske godine za koju se Evidencija
sastavlja.
(5) Evidencije o primitku dobrovoljnih priloga (donacija) iz stavka 3. ovoga
članka su evidencije o dnevnim i ukupnim primicima dobrovoljnih priloga
(donacija) iz stavka 2. ovoga članka te dobrovoljnih priloga (donacija) koji
prelaze iznose iz članka 4. Zakona, anonimnih dobrovoljnih priloga (donacija) te
dobrovoljnih priloga (donacija) uplaćenih na račun političke stranke/ nezavisne
liste/kandidata iz nedopuštenih izvora prema članku 15. stavcima, 1., 2. i 3.
Zakona, a koje politička stranka, nezavisna lista i kandidat prime u jednom
mjesecu kalendarske godine za koju se vode evidencije.
(6) U Evidenciju o primitku dobrovoljnih priloga (donacija) u novcu od fizičkih
osoba – Obrazac »ED – Mf« i u Evidenciju o primitku dobrovoljnih priloga
(donacija) u novcu od pravnih osoba – Obrazac »ED – Mp«, osim općih podataka o
nazivu političke stranke/nezavisne liste /kandidata, mjestu sjedišta i
adresi/prebivalištu ili uobičajenom boravištu političke stranke/nezavisne liste/
kandidata, matičnom broju političke stranke i mjesecu u godini za koju se
Evidencija vodi, kronološkim se slijedom, posebno za fizičke osobe i posebno za
pravne osobe, unose podaci o svim dobrovoljnim prilozima (donacijama) koje je u
novcu primila politička stranka/ nezavisna lista /kandidat u tom mjesecu i to
kako slijedi:
1. redni broj (stupac 1),
2. ime i prezime/naziv uplatitelja dobrovoljnog priloga (donacije) – stupac 2,
3. adresa prebivališta ili uobičajenog boravišta/sjedišta uplatitelja
dobrovoljnog priloga (donacije) – mjesto, ulica i kućni broj (stupac 3),
4. matični broj fizičke osobe uplatitelja dobrovoljnog priloga (donacije) koji
obavlja samostalnu djelatnost/broj putovnice strane fizičke osobe uplatitelja
dobrovoljnog priloga (donacije)/matični broj pravne osobe/porezni broj i drugi
identifikacijski broj pravne osobe ako dobrovoljni prilog (donaciju) uplaćuje
strana pravna osoba prema članku 15. stavku 4. Zakona – stupac 4,
5. nadnevak uplate dobrovoljnog priloga (donacije) (stupac 5),
6. iznos uplaćenog dobrovoljnog priloga (donacije) u kunama i lipama (stupac 6),
7. napomene za dobrovoljne priloge (donacije) primljene u novcu (stupac 7).
(7) U Evidenciju o primitku dobrovoljnih priloga (donacija) u obliku proizvoda i
usluga od fizičkih osoba – Obrazac »EDN – Mf« i u Evidenciju o primitku
dobrovoljnih priloga (donacija) u obliku proizvoda i usluga od pravnih osoba –
Obrazac »EDN – Mp«, osim općih podataka o nazivu političke stranke/ nezavisne
liste /kandidata, mjestu sjedišta i adresi/prebivalištu ili uobičajenom
boravištu političke stranke/nezavisne liste/ kandidata, matičnom broju političke
stranke i mjesecu u godini za koju se Evidencija vodi, kronološkim se slijedom,
posebno za fizičke osobe i posebno za pravne osobe, unose podaci o svim
dobrovoljnim prilozima (donacijama) koje je u uslugama i proizvodima primila
politička stranka/nezavisna lista/ kandidat u tom mjesecu i to kako slijedi:
1. redni broj (stupac 1),
2. ime i prezime/naziv davatelja dobrovoljnog priloga (donacije) – stupac 2,
3. adresa prebivališta ili uobičajenog boravišta/sjedišta davatelja dobrovoljnog
priloga (donacije) – mjesto, ulica i kućni broj (stupac 3),
4. matični broj fizičke osobe davatelja dobrovoljnog priloga (donacije) koji
obavlja samostalnu djelatnost/broj putovnice strane fizičke osobe davatelja
dobrovoljnog priloga (donacije)/ MB pravne osobe/ porezni broj i drugi
identifikacijski broj pravne osobe ako dobrovoljni prilog (donaciju) daje strana
pravna osoba prema članku 15. stavku 4. Zakona – stupac 4,
5. broj i nadnevak izdavanja računa iz članka 3. stavka 3. Zakona (stupac 5),
6. opis dobrovoljnog priloga (donacije) – u davanju proizvoda (navodi se opis
danih proizvoda) i/ili pruženim uslugama (navodi se opis pruženih usluga) –
stupac 6,
7. nadnevak davanja proizvoda i/ili pružanja usluga (stupac 7),
8. tržišna vrijednost darovanih proizvoda i/ili pruženih usluga u kunama i
lipama (stupac 8),
9. napomene za dobrovoljne priloge (donacije) primljene u obliku proizvoda i/ili
usluga (stupac 9).
(8) Podaci o dobrovoljnim prilozima (donacijama) u obliku proizvoda i usluga
unose se u Obrazac »EDN – Mf« odnosno Obrazac »EDN – Mp« iz stavka 7. ovoga
članka prema podacima iz računa o pruženim uslugama i/ili darovanim proizvodima.
Ako su na istom računu iskazani različiti proizvodi i/ili različite usluge,
podaci o opisu donacije i tržišnoj vrijednosti darovanih proizvoda i/ili
pruženih usluga unose se kako slijedi:
1. opis dobrovoljnog priloga (donacije) – unose se pojedinačni opisi svih
darovanih proizvoda i/ili pruženih usluga,
2. tržišna vrijednost darovanih proizvoda i/ili pruženih usluga – unosi se
ukupni iznos darovanih proizvoda i/ili pruženih usluga iskazan na računu.
(9) Pod napomene u stupac 7 Obrasca »ED – Mf« i Obrasca »ED – Mp« iz stavka 6.
ovoga članka i pod napomene u stupac 9 Obrasca »EDN – Mf« i Obrasca »EDN – Mp«
iz stavka 7. ovoga članka obvezno se unose podaci o:
1. iznosu dobrovoljnog priloga (donacije) koji prelazi iznose iz članka 4.
Zakona,
2. nadnevku prijave iznosa dobrovoljnog priloga (donacije) koji prelazi iznose
iz članka 4. Zakona Državnom uredu za reviziju i Ministarstvu financija,
Poreznoj upravi,
3. nadnevku uplate iznosa dobrovoljnog priloga (donacije) koji prelazi iznose iz
članka 4. Zakona u korist državnog proračuna,
4. anonimnom dobrovoljnom prilogu (donaciji),
5. nadnevku prijave iznosa anonimnog dobrovoljnog priloga (donacije) Državnom
uredu za reviziju i Ministarstvu financija, Poreznoj upravi,
6. nadnevku uplate iznosa anonimnog dobrovoljnog priloga (donacije) u korist
državnog proračuna,
7. dobrovoljnom prilogu (donaciji) uplaćenoj na račun političke
stranke/nezavisne liste/ kandidata iz nedopuštenih izvora prema članku 15.
stavcima 1., 2. i 3. Zakona,
8. nadnevku prijave dobrovoljnog priloga (donacije) uplaćene na račun političke
stranke/nezavisne liste/kandidata iz nedopuštenih izvora Državnom uredu za
reviziju i Ministarstvu financija, Poreznoj upravi,
9. nadnevku uplate dobrovoljnog priloga (donacije) uplaćene na račun političke
stranke/nezavisne liste/kandidata iz nedopuštenih izvora u korist državnog
proračuna.
(10) U Evidencijama o primitku dobrovoljnih priloga (donacija) – Obrascu »ED –
Mf« i Obrascu »ED – Mp« iz stavka 6. ovoga članka i Obrascu »EDN – Mf« i Obrascu
»EDN – Mp« iz stavka 7. ovoga članka, podaci o iznosima primljenih dobrovoljnih
priloga (donacija) u novcu i tržišnim vrijednostima darovanih proizvoda i/ili
pruženih usluga na kraju mjeseca moraju se zbrojiti zbog unosa mjesečnog podatka
u Obrazac »ED – G« iz stavka 4. ovoga članka.
(11) U Evidenciju o primitku dobrovoljnih priloga (donacija) – Obrazac »ED – G«
iz stavka 4. ovoga članka, osim općih podataka o nazivu političke
stranke/nezavisne liste /kandidata, mjestu sjedišta i adresi/ prebivalištu ili
uobičajenom boravištu političke stranke/ nezavisne liste/ kandidata, matičnom
broju političke stranke i godini za koju se Evidencija sastavlja, kronološkim se
slijedom unose podaci o svim primljenim dobrovoljnim prilozima (donacijama) u
toj godini, i to u ukupnom iznosu za svaki mjesec godine za koju se evidencija
sastavlja, u ukupnom godišnjem iznosu kao zbroj mjesečnih iznosa i u ukupnom
godišnjem iznosu umanjenom za ukupni iznos donacija prema Prilogu 1. iz stavka
12. ovoga članka, a prema podacima iz Obrasca »ED – Mf« i Obrasca »ED – Mp« iz
stavka 6. ovoga članka i Obrasca »EDN – Mf« i Obrasca »EDN – Mp« iz stavka 7.
ovoga članka. Podaci se unose kako slijedi:
1. redni broj (stupac 1),
2. mjesec primitka dobrovoljnih priloga (donacija) – stupac 2,
3. ukupni iznos u mjesecu primljenih dobrovoljnih priloga (donacija) u novcu od
fizičkih osoba u kunama i lipama (stupac 3),
4. ukupna tržišna vrijednost u mjesecu primljenih dobrovoljnih priloga
(donacija) u obliku proizvoda i usluga od fizičkih osoba u kunama i lipama
(stupac 4),
5. ukupni iznos u mjesecu primljenih dobrovoljnih priloga (donacija) u novcu i u
obliku proizvoda i usluga od fizičkih osoba u kunama i lipama (stupac 5),
6. ukupni iznos u mjesecu primljenih dobrovoljnih priloga (donacija) u novcu od
pravnih osoba u kunama i lipama (stupac 6),
7. ukupna tržišna vrijednost u mjesecu primljenih dobrovoljnih priloga
(donacija) u obliku proizvoda i usluga od pravnih osoba u kunama i lipama
(stupac 7),
8. ukupni iznos u mjesecu primljenih dobrovoljnih priloga (donacija) u novcu i u
obliku proizvoda i usluga od pravnih osoba u kunama i lipama (stupac 8),
9. ukupni iznos u mjesecu primljenih dobrovoljnih priloga (donacija) u novcu i u
obliku proizvoda i usluga od fizičkih i pravnih osoba u kunama i lipama (stupac
9),
10. napomene (stupac 10).
(12) Politička stranka, nezavisna lista i kandidat dužni su s danom 31.
prosincem sastaviti Evidenciju o primitku dobrovoljnih priloga (donacija) –
Prilog 1. u kalendarskoj godini, a na temelju podataka iz obrazaca iz stavka 3.
ovoga članka. Politička stranka, nezavisna lista i kandidat dužni su Evidenciju
o primitku dobrovoljnih priloga (donacija) – Prilog 1. sastaviti najkasnije u
roku od trideset (30) dana od isteka kalendarske godine za koju se Evidencija
sastavlja.
(13) U Evidenciju o primitku dobrovoljnih priloga (donacija) – Prilog 1. iz
stavka 12. ovoga članka, osim općih podataka o nazivu političke
stranke/nezavisne liste/kandidata, mjestu sjedišta i adresi/ prebivalištu ili
uobičajenom boravištu političke stranke/nezavisne liste/ kandidata, matičnom
broju političke stranke i godini za koju se Evidencija sastavlja, kronološkim se
slijedom unose podaci o svim primljenim dobrovoljnim prilozima (donacijama) u
toj godini, i to u ukupnom iznosu za svaki mjesec godine za koju se evidencija
sastavlja i u ukupnom godišnjem iznosu kao zbroj mjesečnih iznosa, a prema
podacima iz Obrasca »ED – Mf« i Obrasca »ED – Mp« iz stavka 6. ovoga članka i
Obrasca »EDN – Mf« i Obrasca »EDN – Mp« iz stavka 7. ovoga članka. Podaci se
unose kako slijedi:
1. redni broj (stupac 1),
2. mjesec primitka dobrovoljnih priloga (donacija) – stupac 2,
3. ukupni iznos (u kunama i lipama) u mjesecu primljenih dobrovoljnih priloga
(donacija) u novcu i u obliku proizvoda i usluga od fizičkih osoba, a koji
prelazi iznose iz članka 4. Zakona (stupac 3),
4. ukupni iznos (u kunama i lipama) u mjesecu primljenih anonimnih dobrovoljnih
priloga (donacija) u novcu i u obliku proizvoda i usluga od fizičkih osoba
(stupac 4),
5. ukupni iznos (u kunama i lipama) u mjesecu primljenih dobrovoljnih priloga
(donacija) u novcu i u obliku proizvoda i usluga od fizičkih osoba iz
nedopuštenih izvora prema članku 15. stavcima 1., 2. i 3. Zakona (stupac 5),
6. ukupni iznos dobrovoljnih priloga (donacija) od fizičkih osoba (stupac 6),
7. ukupni iznos (u kunama i lipama) u mjesecu primljenih dobrovoljnih priloga
(donacija) u novcu i u obliku proizvoda i usluga od pravnih osoba, a koji
prelazi iznose iz članka 4. Zakona (stupac 7),
8. ukupni iznos (u kunama i lipama) u mjesecu primljenih anonimnih dobrovoljnih
priloga (donacija) u novcu i u obliku proizvoda i usluga od pravnih osoba
(stupac 8),
9. ukupni iznos (u kunama i lipama) u mjesecu primljenih dobrovoljnih priloga
(donacija) u novcu i u obliku proizvoda i usluga od pravnih osoba iz
nedopuštenih izvora prema članku 15. stavcima 1., 2. i 3. Zakona (stupac 9),
10. ukupni iznos dobrovoljnih priloga (donacija) od pravnih osoba (stupac 10),
11. ukupni iznos dobrovoljnih priloga (donacija) od fizičkih i pravnih osoba
(stupac 11),
12. napomene (stupac 12).
(14) Politička stranka, nezavisna lista i kandidat dužni su s danom 31.
prosincem sastaviti Evidenciju o primitku dobrovoljnih priloga (donacija) –
Prilog 2. u kalendarskoj godini za svaku fizičku i pravnu osobu
uplatitelja/davatelja dobrovoljnog priloga (donacije), a na temelju podataka iz
obrazaca iz stavka 3. ovoga članka. Politička stranka, nezavisna lista i
kandidat dužni su Evidenciju o primitku dobrovoljnih priloga (donacija) – Prilog
2. sastaviti najkasnije u roku od trideset (30) dana od isteka kalendarske
godine za koju se Evidencija sastavlja.
(15) U Evidenciju o primitku dobrovoljnih priloga (donacija) – Prilog 2. iz
stavka 14. ovoga članka, osim općih podataka o imenu i prezimenu/ nazivu
uplatitelja /davatelja dobrovoljnog priloga (donacije), mjestu sjedišta i
adresi/prebivalištu ili uobičajenom boravištu uplatitelja /davatelja
dobrovoljnog priloga (donacije), matičnom broj fizičke osobe uplatitelja
dobrovoljnog priloga (donacije) koji obavlja samostalnu djelatnost/ broju
putovnice strane fizičke osobe uplatitelja dobrovoljnog priloga (donacije)/
matičnom broju pravne osobe/ poreznom broju i drugom identifikacijskom broju
pravne osobe ako dobrovoljni prilog (donaciju) uplaćuje strana pravna osoba
prema članku 15. stavku 4. Zakona i godini za koju se Evidencija sastavlja,
kronološkim se slijedom unose podaci o svim primljenim dobrovoljnim prilozima
(donacijama) u toj godini, i to u ukupnom iznosu za svaki mjesec godine za koju
se evidencija sastavlja i u ukupnom godišnjem iznosu kao zbroj mjesečnih iznosa,
a prema podacima iz Obrasca »ED – Mf« i Obrasca »ED – Mp« iz stavka 6. ovoga
članka i Obrasca »EDN – Mf« i Obrasca »EDN – Mp« iz stavka 7. ovoga članka.
Podaci se unose kako slijedi:
1. redni broj (stupac 1),
2. mjesec primitka dobrovoljnih priloga (donacija) – stupac 2,
3. ukupni iznos u mjesecu primljenih dobrovoljnih priloga (donacija) u novcu u
kunama i lipama (stupac 3),
4. ukupna tržišna vrijednost u mjesecu primljenih dobrovoljnih priloga
(donacija) u obliku proizvoda i usluga u kunama i lipama (stupac 4),
5. ukupni iznos (u kunama i lipama) u mjesecu primljenih dobrovoljnih priloga
(donacija) u novcu i u obliku proizvoda i usluga (stupac 5),
6. napomene (stupac 6).
(16) Pod napomene u stupac 6 Priloga 2. iz stavka 15. ovoga članka obvezno se
unose podaci o ukupnom iznosu u mjesecu primljenih dobrovoljnih priloga
(donacija) i ostali propisani podaci iz stavka 9. ovoga članka.
(17) Evidencije o primitku dobrovoljnih priloga (donacija) – Obrazac »ED – Mf«,
Obrazac »ED – Mp«, Obrazac »EDN – Mf« i Obrazac »EDN – Mp« iz stavka 3. ovoga
članka, Obrazac »ED – G« iz stavka 4. ovoga članka, Prilog 1. iz stavka 11.
ovoga članka i Prilog 2. iz stavka 14. ovoga članka ovjerava pečatom i potpisom
odgovorna osoba političke stranke, nositelj nezavisne liste i kandidat.
(18) Evidencije o primitku dobrovoljnih priloga (donacija) – Obrazac »ED – Mf«,
Obrazac »ED – Mp«, Obrazac »EDN – Mf« i Obrazac »EDN – Mp« iz stavka 3. ovoga
članka, Obrazac »ED – G« iz stavka 4. ovoga članka, Prilog 1. iz stavka 11.
ovoga članka i Prilog 2. iz stavka 14. ovoga članka sastavni su dio ovoga
Pravilnika.

5. NAČIN UPISIVANJA PODATAKA I VOĐENJA EVIDENCIJA

Članak 5.

(1) U Evidencije o primitku članarina – Obrazac »E – M« iz
članka 3. stavka 1. ovoga Pravilnika i Obrazac »E – G« iz članka 3. stavka 2.
ovoga Pravilnika, podaci se unose putem računala, strojno, odnosno ručno tintom
ili kemijskom olovkom. Uneseni podaci ne smiju se brisati ni ispravljati; ako se
pogriješi, pogrešku treba precrtati vodoravnom crtom, uz pečat i potpis
odgovorne osobe.
(2) U Evidencije o primitku dobrovoljnih priloga (donacija) – Obrazac »ED – Mf«,
Obrazac »ED – Mp«, Obrazac »EDN – Mf« i Obrazac »EDN – Mp« iz članka 4. stavka
3. ovoga Pravilnika, Obrazac »ED – G« iz članka 4. stavka 4. ovoga Pravilnika,
Prilog 1. iz članka 4. stavka 11. ovoga Pravilnika i Prilog 2. iz članka 4.
stavka 14. ovoga Pravilnika, podaci se unose na način iz stavka 1. ovoga članka.
(3) Politička stranka/nezavisna lista/kandidat mogu obrasce iz stavka 1. i 2.
ovoga članka voditi i putem računala, uz uvjet da sadržajem i oblikom u
cijelosti odgovaraju obrascima propisanim člancima 3. i 4. ovoga Pravilnika.
(4) Pri vođenju obrazaca na način iz stavaka 1. – 3. ovoga članka mora se
osigurati da podaci u roku čuvanja budu raspoloživi i da se u svako doba unutar
primjerenog roka mogu učiniti čitljivima. Tijek postupaka mora se zajedno sa
svim promjenama dokazati s pomoću sustavne dokumentacije.
(5) Zbog evidentiranja i unosa u propisane evidencije, dobrovoljni prilog
(donacija) primljena u stranoj valuti preračunava se u kunsku vrijednost prema
srednjem tečaju Hrvatske narodne banke važećem na dan primitka.

6. POTVRDA O PRIMITKU ČLANARINE

Članak 6.

(1) Politička stranka dužna je, prema članku 3. stavku 4.
Zakona, izdavati Potvrdu o primitku članarine.
(2) Potvrdu o primitku članarine iz stavka 1. ovoga članka politička stranka
izdaje članu (uplatitelju članarine) istekom godine u kojoj je članarina
primljena, a najkasnije u roku od trideset (30) dana od isteka godine.
(3) Potvrda o primitku članarine iz stavka 1. ovoga članka izdaje se i:
1. istodobno s primitkom članarine ako se članarina uplaćuje izravno u gotovu
novcu,
2. na zahtjev člana političke stranke (uplatitelja članarine).
(4) Potvrda o primitku članarine izdaje se u dva istovjetna primjerka od kojih
jedan zadržava politička stranka, a drugi se uručuje članu političke stranke
(uplatitelju članarine).
(5) Potvrda o primitku članarine iz stavka 1. ovoga članka sadrži sljedeće
podatke:
1. podatke o političkoj stranci (primatelju članarine): naziv, adresa i mjesto
sjedišta, matični broj političke stranke,
2. broj potvrde koji se upisuje kronološkim slijedom,
3. podatke o članu političke stranke (uplatitelju članarine): ime i prezime,
adresa prebivališta ili uobičajenog boravišta (mjesto, ulica i kućni broj),
4. podatak o godini i ukupnom iznosu uplaćene članarine u toj godini u kunama i
lipama. Iznimno, ako se potvrda izdaje prema stavku 3. ovoga članka upisuje se
nadnevak uplate i iznos uplaćene članarine izravno u gotovu novcu odnosno
nadnevak i iznos uplaćene članarine za razdoblje godine prema zahtjevu
uplatitelja članarine.
5. mjesto i nadnevak izdavanja potvrde,
6. pečat i potpis odgovorne osobe.
(6) Politička stranka može Potvrdu o primitku članarine po obliku i sadržaju
prilagoditi svojim potrebama, s tim da je obvezna osigurati podatke propisane
stavkom 5. ovoga članka.
(7) Potvrda o primitku članarine sastavni je dio ovoga Pravilnika.

7. POTVRDA O PRIMITKU DOBROVOLJNOG PRILOGA (DONACIJI)

Članak 7.

(1) Politička stranka/nezavisna lista/kandidat dužni su,
prema članku 3. stavku 4. Zakona i članku 26. stavku 1. Zakona, izdavati Potvrdu
o primitku dobrovoljnog priloga (donacije).
(2) Potvrdu o primitku dobrovoljnog priloga (donacije) iz stavka 1. ovoga članka
politička stranka/nezavisna lista/kandidat izdaju uplatitelju/davatelju
dobrovoljnog priloga (donacije) na slijedeći način:
1. za svaki dobrovoljni prilog (donaciju) čiji je iznos u novcu ili ukupna
tržišna vrijednost po računu, ako se dobrovoljni prilog (donacije) daje u obliku
proizvoda i/ili usluga, manji od 500,00 kuna – izdanu Potvrdu o primitku
dobrovoljnog priloga (donacije) uplatitelj /davatelj dobrovoljnog priloga
(donacije) može podići u podružnici političke stranke prema svojem prebivalištu/
uobičajenom boravištu/ sjedištu. Navedeno se odnosi i na Potvrdu o primitku
dobrovoljnog priloga (donacije), ako ju izdaju nezavisne liste /kandidati,
2. za svaki dobrovoljni prilog (donaciju) čiji je iznos u novcu ili ukupna
tržišna vrijednost po računu, ako se dobrovoljni prilog (donacija) daje u obliku
proizvoda i/ili usluga, veći od 500,00 kuna – Potvrdu o primitku dobrovoljnog
priloga (donacije) političke stranke/nezavisne liste/kandidati upućuju poštom
uplatitelju /davatelju dobrovoljnog priloga (donacije) najkasnije u roku od
petnaest (15) dana od dana primitka dobrovoljnog priloga (donacije),
3. za dobrovoljne priloge (donacije) čiji su uplatitelji /davatelji strane
fizičke osobe i strane države, strane političke stranke i strane pravne osobe iz
članka 15. stavka 4. Zakona, Potvrdu o primitku dobrovoljnog priloga (donacije)
političke stranke/nezavisne liste/ kandidati upućuju poštom
uplatitelju/davatelju dobrovoljnog priloga (donacije) najkasnije u roku od
petnaest (15) dana od dana primitka dobrovoljnog priloga (donacije).
4. za dobrovoljne priloge (donacije) Potvrda o primitku dobrovoljnog priloga
(donacije) iz stavka 1. ovoga članka izdaje se i:
4.1. istodobno s primitkom dobrovoljnog priloga (donacije) ako se dobrovoljni
prilog (donacija) daje izravno u obliku proizvoda ili usluga,
4.2. na zahtjev davatelja dobrovoljnog priloga (donacije).
(3) Potvrda o primitku dobrovoljnog priloga (donacije) izdaje se u dva
istovjetna primjerka od kojih jedan zadržava politička stranka/nezavisna
lista/kandidat, a drugi se uručuje uplatitelju/davatelju dobrovoljnog priloga
(donacije).
(4) Potvrda o primitku dobrovoljnog priloga (donacije) iz stavka 1. ovoga članka
sadrži slijedeće podatke:
1. podatke o političkoj stranci/nezavisnoj listi/kandidatu (primatelju
dobrovoljnog priloga – donacije): naziv, mjesto sjedišta i adresa/prebivalište
ili uobičajeno boravište političke stranke/ nezavisne liste /kandidata, matični
broj političke stranke,
2. broj potvrde koji se upisuje kronološkim slijedom,
3. podatke o uplatitelju/davatelju dobrovoljnog priloga (donacije):
3.1. za fizičku osobu: ime i prezime, adresa prebivališta ili uobičajenog
boravišta (mjesto, ulica i kućni broj), matični broj fizičke osobe
uplatitelja/davatelja dobrovoljnog priloga (donacije) koji obavlja samostalnu
djelatnost/ broj putovnice strane fizičke osobe uplatitelja/ davatelja
dobrovoljnog priloga (donacije),
3.2. za pravnu osobu: mjesto sjedišta i adresa (mjesto, ulica i kućni broj),
matični broj pravne osobe/porezni broj i drugi identifikacijski broj pravne
osobe ako dobrovoljni prilog (donaciju) uplaćuje/daje strana pravna osoba prema
članku 15. stavku 4. Zakona,
4. podatke o vrsti dobrovoljnog priloga (donacije): u novcu, u davanju proizvoda
(navodi se opis danog ili danih proizvoda), u pruženim uslugama (navodi se opis
pružene usluge),
5. nadnevak uplate/primitka dobrovoljnog priloga (donacije) i iznos uplaćenog
dobrovoljnog priloga (donacije) u kunama i lipama ili tržišna vrijednost usluge
ili darovanog proizvoda u kunama i lipama,
6. mjesto i nadnevak izdavanja potvrde,
7. pečat i potpis odgovorne osobe.
(5) Potvrda o primitku dobrovoljnog priloga (donacije) sastavni je dio ovoga
Pravilnika.

8. PRIJELAZNE I ZAVRŠNE ODREDBE

Članak 8.

(1) Odredbe ovoga Pravilnika primjenjuju se i na članarine i
dobrovoljne priloge (donacije) primljene u razdoblju od dana stupanja na snagu
Zakona do dana stupanja na snagu ovoga Pravilnika.
(2) Ovaj Pravilnik stupa na snagu danom objave u »Narodnim novinama«.

Klasa: 410-01/07-01/325
Urbroj: 513-07-21-01/07-1
Zagreb, 7. ožujka 2007.

Ministar financija
**Ivan Šuker**, v. r.

**Obrazac E – M**

Naziv političke stranke\_\_\_\_\_\_\_\_\_\_\_\_\_\_\_\_\_                                                                          Broj stranice: \_\_\_\_
Mjesto sjedišta/adresa\_\_\_\_\_\_\_\_\_\_\_\_\_\_\_\_\_\_
MB političke stranke\_\_\_\_\_\_\_\_\_\_\_\_\_\_\_\_\_\_\_

EVIDENCIJA O PRIMLJENIM ČLANARINAMA
u \_\_\_\_\_\_mjesecu \_\_\_\_\_\_ godine

|  |  |  |  |  |  |  |
| --- | --- | --- | --- | --- | --- | --- |
| R.br. | Ime i prezime uplatitelja članarine | Adresa uplatitelja članarine | Nadnevak uplate članarine | Iznos uplaćene članarine | | Napomene |
| U gotovini | Na žiroračun |
| 1 | 2 | 3 | 4 | 5 | 6 | 7 |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  | | | |  |  |  |
| UKUPNO: | | | |  |  |  |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(mjesto i nadnevak sastavljanja)
(pečat i potpis odgovorne osobe)

**Obrazac E – G**

Naziv političke stranke\_\_\_\_\_\_\_\_\_\_\_\_\_\_\_\_\_                                                                         Broj stranice: \_\_\_\_
Mjesto sjedišta/adresa\_\_\_\_\_\_\_\_\_\_\_\_\_\_\_\_\_\_
MB političke stranke\_\_\_\_\_\_\_\_\_\_\_\_\_\_\_\_\_\_\_

EVIDENCIJA O PRIMLJENIM ČLANARINAMA
u razdoblju od 1. siječnja do 31. prosinca \_\_\_\_\_ godine

|  |  |  |  |  |
| --- | --- | --- | --- | --- |
| R.br. | Mjesec | Ukupni iznos uplaćenih članarina | | Napomene |
| U gotovini | Na žiroračun |
| 1 | 2 | 3 | 4 | 5 |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  | |  |  |  |
| UKUPNO: | |  |  |  |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
(mjesto i nadnevak sastavljanja) (pečat i potpis odgovorne osobe)

**Obrazac ED – Mf**

Naziv političke stranke/nezavisne liste/kandidata\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_          Broj stranice:\_\_\_\_
Mjesto sjedišta/prebivališta ili uobičajenog boravišta/adresa
\_\_\_\_\_\_\_\_\_\_\_\_\_\_\_\_\_\_\_\_\_
MB političke stranke \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

EVIDENCIJA O PRIMLJENIM DOBROVOLJNIM PRILOZIMA (DONACIJAMA) U
NOVCU OD FIZIČKIH OSOBA u \_\_\_\_ mjesecu\_\_\_\_\_\_\_\_ godine

|  |  |  |  |  |  |  |
| --- | --- | --- | --- | --- | --- | --- |
| R. br. | Ime i prezime uplatitelja donacije | Adresa uplatitelja donacije | MB/broj putovnice uplatitelja donacije | Nadnevak uplate donacije | Iznos donacije | Napomene |
| 1 | 2 | 3 | 4 | 5 | 6 | 7 |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
| UKUPNO: | | | | |  |  |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_                             \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(mjesto i nadnevak sastavljanja)
 (pečat i potpis odgovorne osobe)

**Obrazac ED – Mp**

Naziv političke stranke/nezavisne liste/kandidata\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
Broj stranice:\_\_\_\_
Mjesto sjedišta/prebivališta ili uobičajenog boravišta/adresa
\_\_\_\_\_\_\_\_\_\_\_\_\_\_\_\_\_\_\_\_\_
MB političke stranke \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

EVIDENCIJA O PRIMLJENIM DOBROVOLJNIM PRILOZIMA (DONACIJAMA) U NOVCU OD PRAVNIH
OSOBA
u \_\_\_\_ mjesecu\_\_\_\_\_\_\_\_ godine

|  |  |  |  |  |  |  |
| --- | --- | --- | --- | --- | --- | --- |
| R.br. | Naziv uplatitelja donacije | Adresa uplatitelja donacije | MB/porezni broj uplatitelja donacije | Nadnevak uplate donacije | Iznos donacije | Napomene |
| 1 | 2 | 3 | 4 | 5 | 6 | 7 |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
| UKUPNO: | | | | |  |  |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_                     \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(mjesto i nadnevak sastavljanja)                                   (pečat i potpis odgovorne osobe)

**Obrazac EDN – Mf**

Naziv političke stranke/nezavisne liste/kandidata\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
Broj stranice: \_\_\_\_
Mjesto sjedišta/prebivališta ili uobičajenog boravišta/adresa
\_\_\_\_\_\_\_\_\_\_\_\_\_\_\_\_\_\_\_\_\_
MB političke stranke \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

EVIDENCIJA O PRIMLJENIM DOBROVOLJNIM PRILOZIMA (DONACIJAMA) U
OBLIKU PROIZVODA ILI USLUGA OD FIZIČKIH OSOBA u \_\_\_\_ mjesecu\_\_\_\_\_\_\_\_ godine

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| R.br. | Ime i prezime davatelja donacije | Adresa davatelja donacije | MB/broj putovnice uplatitelja donacije | Broj i nadnevak računa | Opis donacije | Nadnevak davanja donacije | Tržišna vrijednost proizvoda i/ili usluge | Napomene |
| 1 | 2 | 3 | 4 | 5 | 6 | 7 | 8 | 9 |
|  |  |  |  |  |  |  |  |  |
|  |  |  |  |  |  |  |  |  |
|  |  |  |  |  |  |  |  |  |
|  |  |  |  |  |  |  |  |  |
|  |  |  |  |  |  |  |  |  |
|  |  |  |  |  |  |  |  |  |
|  |  |  |  |  |  |  |  |  |
|  |  |  |  |  |  |  |  |  |
|  |  |  |  |  |  |  |  |  |
| UKUPNO: | | | | | | |  |  |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_                     \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(mjesto i nadnevak sastavljanja)                                   (pečat i potpis odgovorne osobe)

**Obrazac EDN – Mp**

Naziv političke stranke/nezavisne liste/kandidata\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_         Broj stranice: \_\_\_\_
Mjesto sjedišta/prebivališta ili uobičajenog boravišta/adresa
\_\_\_\_\_\_\_\_\_\_\_\_\_\_\_\_\_\_\_\_\_
MB političke stranke\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

EVIDENCIJA O PRIMLJENIM DOBROVOLJNIM PRILOZIMA (DONACIJAMA) U
OBLIKU PROIZVODA ILI USLUGA OD PRAVNIH OSOBA u \_\_\_\_ mjesecu\_\_\_\_\_\_\_\_ godine

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| R.br. | Naziv davatelja donacije | Adresa davatelja donacije | MB/porezni broj davatelja donacije | Broj i nadnevak računa | Opis donacije | Nadnevak davanja donacije | Tržišna vrijednost proizvoda i/ili usluge | Napomene |
| 1 | 2 | 3 | 4 | 5 | 6 | 7 | 8 | 9 |
|  |  |  |  |  |  |  |  |  |
|  |  |  |  |  |  |  |  |  |
|  |  |  |  |  |  |  |  |  |
|  |  |  |  |  |  |  |  |  |
|  |  |  |  |  |  |  |  |  |
|  |  |  |  |  |  |  |  |  |
|  |  |  |  |  |  |  |  |  |
| UKUPNO: | | | | | | |  |  |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_                                   \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(mjesto i nadnevak sastavljanja)                                                     (pečat i potpis odgovorne osobe)

**Obrazac ED – G**

Naziv političke stranke/nezavisne liste/kandidata\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
Broj stranice:\_\_\_\_
Mjesto sjedišta/prebivališta ili uobičajenog boravišta/adresa
\_\_\_\_\_\_\_\_\_\_\_\_\_\_\_\_\_\_\_\_\_
MB političke stranke \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

EVIDENCIJA O PRIMLJENIM DOBROVOLJNIM PRILOZIMA (DONACIJAMA)
u razdoblju od 1. siječnja do 31. prosinca \_\_\_\_\_ godine

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| R.br. | Mjesec | Fizičke osobe | | | Pravne osobe | | | Ukupno | Napomene |
| Iznos donacija u novcu | Tržišna vrijednost proizvoda i/ili usluga | Ukupno | Iznos donacija u novcu | Tržišna vrijednost proizvoda i/ili usluga | Ukupno |
| 1 | 2 | 3 | 4 | 5 (3+4) | 6 | 7 | 8 (6+7) | 9 (5+8) | 10 |
|  |  |  |  |  |  |  |  |  |  |
|  |  |  |  |  |  |  |  |  |  |
|  |  |  |  |  |  |  |  |  |  |
|  |  |  |  |  |  |  |  |  |  |
|  |  |  |  |  |  |  |  |  |  |
|  |  |  |  |  |  |  |  |  |  |
|  |  |  |  |  |  |  |  |  |  |
|  | |  |  |  |  |  |  |  |  |
| UKUPNO: | |  |  |  |  |  |  |  |  |
| UKUPNI IZNOS DONACIJA (stupac 9) UMANJEN ZA IZNOS DONACIJA IZ PRILOGA 1. (stupac   11): | | | | | | | |  |  |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_                             \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(mjesto i nadnevak sastavljanja)                                                (pečat i potpis odgovorne osobe)

**Prilog 1.**

Naziv političke stranke/nezavisne
liste/kandidata\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
Broj stranice:\_\_\_\_
Mjesto sjedišta/prebivališta ili uobičajenog boravišta/adresa
\_\_\_\_\_\_\_\_\_\_\_\_\_\_\_\_\_\_\_\_\_
MB političke stranke \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

EVIDENCIJA O PRIMLJENIM DOBROVOLJNIM PRILOZIMA (DONACIJAMA)
u
razdoblju od 1. siječnja do 31. prosinca \_\_\_\_\_ godine

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| R.br. | Mjesec | Fizičke osobe | | | | Pravne osobe | | | | Ukupno | Napomene |
| Iznos donacija koji prelazi iznose iz članka 4. Zakona | Iznos anonimnih donacija | Iznos donacija iz nedopuštenih izvora | Ukupno | Iznos donacija koji prelazi iznose iz članka 4. Zakona | Iznos anonimnih donacija | Iznos donacija iz nedopuštenih izvora | Ukupno |
| 1 | 2 | 3 | 4 | 5 | 6 (3+4+5) | 7 | 8 | 9 | 10 (7+8+9) | 11 (6+10) | 12 |
|  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |
|  | |  |  |  |  |  |  |  |  |  |  |
| UKUPNO: | |  |  |  |  |  |  |  |  |  |  |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_                                 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
 (mjesto i nadnevak sastavljanja)                                                        (pečat i potpis odgovorne osobe)

**Prilog 2.**

Naziv/ime i prezime uplatitelja/davatelja
donacije\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
Broj stranice:\_\_\_\_
Mjesto sjedišta/prebivališta ili uobičajenog boravišta/adresa
\_\_\_\_\_\_\_\_\_\_\_\_\_\_\_\_\_\_\_\_\_
MB/porezni broj/broj putovnice \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

EVIDENCIJA O PRIMLJENIM DOBROVOLJNIM PRILOZIMA (DONACIJAMA)
u razdoblju od 1. siječnja do 31. prosinca \_\_\_\_\_ godine

|  |  |  |  |  |  |
| --- | --- | --- | --- | --- | --- |
| R.br. | Mjesec | Iznos donacija u novcu | Tržišna vrijednost proiz­oda i/ili usluge | Ukupno | Napomene |
| 1 | 2 | 3 | 4 | 5 (3+4) | 6 |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
| UKUPNO: | | | |  |  |

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_                             \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
    (mjesto i nadnevak sastavljanja)                                                 (pečat i potpis odgovorne osobe)

**POTVRDA O PRIMITKU ČLANARINE BR. \_\_\_\_\_\_**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
(naziv, adresa i mjesto sjedišta i MB političke stranke
primatelja članarine)

primio je od
\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
(ime i prezime, adresa prebivališta ili uobičajenog boravišta
člana političke

stranke – uplatitelja članarine)

članarinu u iznosu \_\_\_\_\_\_\_\_\_\_\_\_ kuna dana \_\_\_\_\_\_\_\_\_\_\_\_\_\_.

U \_\_\_\_\_\_, \_\_\_\_\_\_\_\_\_\_ godine \_\_\_\_\_\_\_\_\_\_\_\_\_\_\_\_\_\_\_\_\_\_\_\_

(pečat i potpis odgovorne osobe)

**POTVRDA O PRIMITKU
DOBROVOLJNOG

PRILOGA (DONACIJE) BR. \_\_\_\_\_\_\_**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
(naziv, adresa i mjesto sjedišta/prebivališta ili uobičajenog
boravišta političke
stranke/nezavisne liste/kandidata, MB političke stranke primatelja donacije)

primio je od
\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
(ime i prezime/naziv, adresa prebivališta ili uobičajenog
boravišta/
sjedišta uplatitelja/davatelja donacije, MB/broj putovnice/porezni broj)

donaciju u \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(vrsta i opis donacije)

Donacija iznosi \_\_\_\_\_\_\_\_\_ kuna, a primljena je dana \_\_\_\_\_\_\_\_.

U \_\_\_\_\_\_, \_\_\_\_\_\_\_\_\_\_ godine \_\_\_\_\_\_\_\_\_\_\_\_\_\_\_\_\_\_\_\_

(pečat i potpis odgovorne osobe)

Pravilnik, NN 26/2007-952
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)